Тараздық оқушы бизнес жобасын жүзеге асыруға 2 млн теңге ұтып алды
DATE: 23:36, 31 Қазан 2019 | GMT +5
TITLE: Тараздық оқушы бизнес жобасын жүзеге асыруға 2 млн теңге ұтып алды
URL: https://kaz.inform.kz/news/tarazdyk-okushy-biznes-zhobasyn-zhuzege-asyruga-2-mln-tenge-utyp-aldy_a3581066/
META: DATE: 23:36, 31 Қазан 2019 | GMT +5
TOTAL WORDS: 129
AUTHOR(S):
TEXT: Жас бизнесмен өз идеясын жақын арада іске асыруды жоспарлап отыр. Жоспарын жүзеге асыруға инвестиция дайын дейді ол. «Біздің елге құрғақ сүт сарысуы Ресей мен Беларусьтен импортталады. Ал оны өзіміз өндіре бастасақ қосымша шығыннан арылар едік. Құрғақ сарысу 150-ден астам өнім түрлерін шығаруға қолданылады. Бұл - косметикалық және фармацевтикалық құралдар, шұжық және кондитерлік өнімдер, балмұздақтың түрлері», – дейді Дана. Айта кету керек, Дана Құрманбек - бағдарламаның ең жас қатысушысы. Оның жасы небәрі он сегізде. Данамен қатар байқауға зейнет жасына дейінгі тәжірибелі кәсіпкерлер де қатысқан. Оқушы бизнесжоспарын жетекшісі, экономика пәнінің мұғалім-модераторы Әлия Жусанбаеваның басшылығымен мұқият құрып, есептеген. «Сүт өнімінің қалдықтарын қайта өңдеу арқылы құрғақ сарысу өндіру жобасын Тараз қаласындағы Назарбаев Зияткерлік мектебінің базасында жүзеге асырғалы отырмыз. Еңбегіміз болашақта өңірдің және елдің экономикасына ерекше пайда әкеледі деген үміттеміз», – дейді Әлия Махтабекқызы
